COMUNA SÂNTANDREI

Nr.13118 din 25.08.2021
INFORMARE privind intenţia de elaborare 

Plan Urbanistic Zonal ”Parcelare teren pentru locuințe și funcțiuni complementare 
sat Sântandrei,  nr.cad.59948 și 59969, comuna Sântandrei, județul Bihor”
Proiectant: B.I.A. Szabo Ane Marie
Primăria comunei Sântandrei anunță intenția de elaborare a unui plan urbanistic zonal pentru lotizarea lunor terenuri pentru construirea de locuințe și funcțiuni. complementare, sat Sântandrei, la inițiativalui Cseh Ovidiu cu soșia și Moisi Florin Claudiu cu soția
Terenul propus pentru parcelare este situat în partea de sud a satului Sântandrei și este delimitat la nord de parcelarea străzii Păpădiei, la sud cu terenuri arabile în extravilan, la est cu parcelareaaferentă străzii Mălinului și la vest cu parcele aferente străzilor Petuniei și Scurtă. Imobilul studiat este alcătuit din două terenuri identificate prin nr.cad.59948(S= 4890 mp) și nr.cad.59969     (S= 745mp), având suprafața totală 5635  mp.
Accesul la teren se face din drumul județean DJ 797 pe străzi existente și apoi din strada Viorelelor.
Conform PUG valabil, din 2006, terenul studiat se află în extravilan 77%, ca urmare pentru a fi construibil pentru locuințe se va elabora un plan urbanistic zonal.
Prin P.U.Z. se urmărește lotizarea terenului în loturi pentru locuințe amplasate de o parte și alta a unui drum nou de acces, constituit median, cu profil de 12m, pe direcția est-vest.
Strada Viorelelor având un profil parțial constituit se vor lua măsuri de cedare teren pentru completarea profilului pe porțiunea terenului studiat.
Reglementările propuse prin PUZ vor defini funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Terenul ce se doreste a fi parcelat nu este traversat de rețele de utilități. Pentru asigurarea cu energie electrică, gaz apă și canalizare a viitoarelor parcele, se va face extinderea pe noul drum constituit a rețelelor de distribuție existente pe str.Viorelelor.
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 25.08. – 02.09.2021. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.15,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.

